รองอธิบดีกรมชลประทานกล่าวอีกว่า การบรรเทาปัญหาอุทกภัยต้องดำเนินการหลายๆด้าน และเทคโนโลยีที่สำคัญอย่างหนึ่ง ซึ่งจะสามารถบรรเทาปัญหาอุทกภัยได้ คือ ระบบที่สามารถพยากรณ์การไหลของน้ำ และคาดการณ์หากเกิดน้ำท่วม โดยใช้แบบจำลองทางคณิตศาสตร์เป็นเครื่องมือช่วยในการเตือนภัยที่จะเกิดขึ้นและ เตรียมการเพื่อช่วยในการลดความเสียหาย รวมทั้งใช้เป็นเครื่องมือในการบริหารจัดการน้ำได้เป็นอย่างดี